b'\n_START_ARTICLE_\nAlbioriks (luna)\n_START_SECTION_\nOdkritje in imenovanje\n_START_PARAGRAPH_\nLuno Albioriks je odkril v letu 2000 Holman s sodelavci . Njeno za\xc4\x8dasno ime je bilo S/2000 S 11. Uradno ime je dobila leta 2003 po velikanu Albioriksu iz keltske mitologije.\n_START_SECTION_\nLastnosti\n_START_PARAGRAPH_\nLuna Albioriks ima premer okoli 32\xc2\xa0km. Kro\xc5\xbei okro\xc5\xbei Saturn na popre\xc4\x8dni razdalji 16,182.000\xc2\xa0km, obkro\xc5\xbei pa ga v 783 dneh. Je najve\xc4\x8dja \xc4\x8dlanica Galske skupine Saturnovih satelitov._NEWLINE_Na povr\xc5\xa1ini je Albioriks svetlorde\xc4\x8de barve (barvni indeks R-V=0,89, R-V = 0,50). Gostota je okoli 2,3\xc2\xa0g/m\xc2\xb3, kar je precej ve\xc4\x8d kot pri drugih Saturnovih lunah. To ka\xc5\xbee na to, da je v glavnem sestavljena iz vodnega ledu in delno iz silikatnih kamnin._NEWLINE_Vsi sateliti iz Galske skupine imajo podobne elemente tirnic in fizikalne lastnosti. Zaradi tega se predvideva, da imajo vsi skupni izvor oziroma, da so nastali z razpadom ve\xc4\x8djega nebesnega telesa._NEWLINE_Ker se barva lune Albioriks rahlo spreminja, se predvideva, da ima na povr\xc5\xa1ini ve\xc4\x8dji krater. Ta pojav vodi do druge hipoteze, ki pravi, da sta luni Eriapo in Tarvos odletela s povr\xc5\xa1ine Albioriksa ob trku z drugim nebesnim telesom.'